
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 161 

11 Μαρτίου 1999 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 2,220 στρεμ. στη 


θέση Αρναούτι του Δήμου Μαραθώνος του Νομού 

Αττικής... 1 

Κήρυξη αναδασωτέας έκτασης 53 στρεμμάτων στη 
θέση «Αγ. Στέφανος - Καστέλα» Περιφέρειας Κοι¬ 
νότητας Νομίων Νομού Λακωνίας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τροποποίησης σχεδίου πόλης Σούδας στα 
ΟΤ ΚΓ 38 και Γ 38α με διαπλάτυνση του πεζοδρό¬ 
μου στα 4.00 μέτρα και κατάργηση της πρασιάς 
των 2.00 μέτρων στην ΠΕ 1 Πάνω Σούδα. 3 

ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημίωσης λό¬ 
γω αναγκαστικής απαλλοτρίωσης ακινήτου στη θέ¬ 
ση «Μ. Βαθειά» του Δήμου Ανατολής Ιωαννίνων.... 4 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 251 (1) 

Κήρυξη ως αναδασωτέας εκτάσεως 2,220 στρεμ. στη θέ¬ 
ση Αρναούτι του Δήμου Μαραθώνος του Νομού Αττι¬ 
κής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν. 2503/1997 «Διοίκηση, οργάνω¬ 
ση, στελέχωση της Περιφέρειας κ.λ,π.». 


3. Τις διατάξεις της παρ. 3 του άρθρου 117 του Συντάγ¬ 
ματος. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» 
και ειδικότερα: 

α) Του άρθρου 41 παρ. 1 

β) Του άρθρου 38 παρ. 1 και 

γ) Του άρθρου 75 παρ. 1 και 2. 

5. Τις διατάξεις του άρθρου 15Ν. 1734/1987. 

6. Τις διαταγές του Υπουργείου Γεωργίας: 

α) 160417/1180/8.7.80 «Περί οδηγιών για τις αναδασω¬ 
τέες εκτάσεις». 

β) 182447/3049/24.9.80. 

7. Την αριθ. 102/11.1.1999 πρόταση του Δασαρχείου 
Καπανδριτίου σχετικά με την κήρυξη ως αναδασωτέας 
της αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό τη Δημόσια Δασική Έκτα¬ 
ση εμβαδού δύο στρεμμάτων και διακοσίων είκοσι χιλιο¬ 
στών του στρέμματος (2,220) στη θέση «Αρναούτι» Περι¬ 
φέρειας Δήμου Μαραθώνος Ν. Αττικής, με σκοπό τη 
διατήρηση του χαρακτήρα της δασικής έκτασης και την 
επαναδημιουργία της δασικής βλάστησης, η οποία απο- 
τελουμένη από θάμνους αειφύλλων πλατυφύλλων (άρ- 
κευθος, σχίνα) καταστράφηκε κατά το μήνα Δεκέμβριο έ¬ 
τους 1998 με παράνομη εκχέρσωση και προσδιορίζεται 
από τα στοιχεία Α - Β - Γ - Δ - Α, όπως φαίνονται στο συ¬ 
νημμένο διάγραμμα το οποίο αποτελεί αναπόσπαστο μ έ- 
ρος της αποφάσεως αυτής και έχει όρια: 

Ανατολικά: Με Δημόσια Δασική Έκταση. 

Δυτικά: Με χωματόδρομο. 

Βόρεια: Με χέρσα έκταση σήμερα. 

Νότια: Με Δημόσια Δασική Έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 17 Φεβρουάριου 1999 

Ο Γενικός Γραμματέας 
ΠΑΝΑΓΙΩΤΗΣ ΧΑΜΑΚΙΩΤΗΣ 

Αριθ. 80 (2) 

Κήρυξη αναδασωτέας έκτασης 53 στρεμμάτων στη θέση 
«Αγ. Στέφανος - Καστέλα» Περιφέρειας Κοινότητας 
Νομίων Νομού Λακωνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του άρθρου 117 παρ.3του Συντάγματος. 

3. Τις διατάξεις του Ν. 998/79 «Περί προστασίας των Δα¬ 
σών κ.λ,π.» και ειδικότερα: 

α) Του άρθρου 41 παρ. 1 

β) Του άρθρου 38 παρ. 1. 

4. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την απόφαση του Γενικού Γραμματέα Περιφέρειας 
Πελοποννήσου αριθμ. 5872/29.8.97 «Τοποθέτηση Προϊ¬ 
σταμένων Δ/νσεων Υπηρεσιών Περιφέρειας Πελοποννή¬ 
σου και εξουσιοδότηση υπογραφής». 

6. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

7. Την 1528/18.12.98 πρόταση του Δασαρχείου Μολάων 
με την οποία προτείνεται η κήρυξη της έκτασης ως ανα¬ 
δασωτέας, αποφασίζουμε: 


Κηρύσσουμε αναδασωτέα με σκοπό την αποκατάστα¬ 
ση με φυσική αναγέννηση της προϋπάρχουσας δασικής 
βλάστησης η οποία εκαλύπτετο από αείφυλλα - πλατύ¬ 
φυλλα σε πυκνότητα 60% που καταστράφηκε από πυρκα¬ 
γιά, της κατηγορίας της παραγράφου 2 του άρθρου 3 του 
Ν. 998/79, δημόσια δασική έκταση εμβαδού πενήντα 
τριών (53) στρεμμάτων που βρίσκεται στη θέση «Αγ. Στέ¬ 
φανος - Καστέλα» Περιφέρειας Κοινότητα Νομίων Νομού 
Λακωνίας και προσδιορίζεται στο από 18.12.1998 από¬ 
σπασμα χάρτη κλίμακας 1:5000 ΓΥΣ (Φ.Χ. ΝΕΑΠΟΛΙΣ α- 
ριθμ. 7388/97) και έχει όρια: 

Βόρεια: Με γεωργικός καλλιεργούμενη έκταση. 

Νότια: Με γεωργικός καλλιεργούμενη έκταση και δασι¬ 
κή έκταση. 

Ανατολικά: Με επαρχιακό δρόμο Μονεμβασίας - Αγ. 
Φωκά. 

Δυτικά: Με γεωργικός καλλιεργούμενη έκταση, όπως 
φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 12 Φεβρουάριου 1999 

Με εντολή Γενικού Γραμματέα 
Περιφέρειας 
Ο Διευθυντής Δασών 

ΓΡΗΓΟΡΙΟΣ ΠΑΠΑΪΩΑΝΝΟΥ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. οικ. 206/395 (3) 

Έγκριση τροποποίησης σχεδίου πόλης Σούδας στα ΟΤ 
ΚΓ 38 και Γ 38α με διαπλάτυνση του πεζόδρομου στα 
4.00 μέτρα και κατάργηση της πρασιάς των 2.00 μέ¬ 
τρων στην ΠΕ 1 Πάνω Σούδα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του από 17.7.23 Ν. Δ/τος και ιδιαίτερα 
τα άρθρα 3 και 7 αυτού. 

2. Το Ν. 1337/83 (ΦΕΚ 33/Α') όπως τροποποιήθηκε και ι¬ 
σχύει σήμερα. 

3. Τις διατάξεις του Ν. 2508/97 (ΦΕΚ 124/Α') και ιδιαίτε¬ 
ρα του άρθρου 25 παρ. 9α αυτού. 

4. Το ισχύον στην περιοχή ρυμοτομικό σχέδιο Δήμου 
Σούδας «Πάνω Σούδα» (Π.Δ. 16.8.93, ΦΕΚ 1151/Δ ), 

5. Την υπ’ αριθ. 84/1997 απόφαση του Δημοτικού Συμ¬ 
βουλίου Σούδας. 


6. Την θετική γνωμοδότηση του ΣΧΟΠ Ν. Χανίων, όπως 
αυτή διατυπώθηκε στην 16/98 συνεδρίαση του (θέμα 
Ιον). 

7. Την ομόφωνη θετική γνωμοδότηση του ΣΧΟΠ Περι¬ 
φέρειας Κρήτης όπως αυτή διατυπώθηκε στην 5η/ 
21.12.98 συνεδρίασή του (θέμα Ιον), αποφασίζουμε: 

1. Εγκρίνουμε την τροποποίηση του σχεδίου πόλης 
Σούδας ΠΕΙ «Πάνω Σούδας» σταΟ.Τ. ΚΓ38καιΟ.Τ. Γ38α 
με διαπλάτυνση του πεζόδρομου στα 4 μ. και κατάργηση 
της πρασιάς των 2 μ., όπως αυτή φαίνεται στο απόσπα¬ 
σμα σχεδίου 1:500 που συνοδεύει την παρούσα απόφα¬ 
ση. 

2. Η απόφαση αυτή δεν δημιουργεί δαπάνη σε βάρος 
του Ελληνικού Δημοσίου ούτε του οικείου ΟΤΑ. 

3. Η ισχύς της παρούσας απόφασης άρχεται από της 
δημοσιεύσεώςτης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Φεβρουάριου 1999 

Ο Γ ενικός Γ ραμματέας 
Περιφέρειας 
Β. ΒΑΛΑΣΟΠΟΥΛΟΣ 

ΑΝΑΚΟΙΝΩΣΕΙΣ 

(4) 

Ειδοποίηση για την παρακατάθεση αποζημίωσης λόγω α¬ 
ναγκαστικής απαλλοτρίωσης ακινήτου στη θέση «Μ. 
Βαθειά» του Δήμου Ανατολής Ιωαννίνων. 

Έχοντας υπόψη: 

1) Τις διατάξεις του Ν.Δ. 797/1971 «Περί Αναγκαστικών 
Απαλλοτριώσεων». 

2) την υπ’ αριθμ. 3/1994 Πράξη Προσκύρωσης και Ανα¬ 
λογισμού Αποζημιώσεως της Πολεοδομικής Υπηρεσίας 
του Δημοσίου, για την εφαρμογή επέκτασης του ρυμοτο¬ 
μικού σχεδίου της πρώην Κοινότητας και νυν Δήμου Ανα¬ 
τολής Ιωαννίνων. 

3) Την υπ’ αριθμ. 8319/22.12.1994 απόφαση του Νο¬ 
μάρχη Ιωαννίνων, με την οποία κυρώθηκε η ανωτέρω 
Πράξη Αναλογισμού, με την οποία απαλλοτριώθηκε φε- 
ρομένη ιδιοκτησία του Ελληνικού Δημοσίου. 

4) Την υπ’ αριθμ. 524/1997 απόφαση του Μονομελούς 
Πρωτοδικείου Ιωαννίνων και την υπ’ αριθμ. 312/1998 α¬ 
πόφαση του Εφετείου Ιωαννίνων, που καθόρισαν, αντί¬ 
στοιχα, την προσωρινή και οριστική τιμή μονάδα αποζη¬ 
μιώσεως για το ανωτέρω ακίνητο, το οποίο βρίσκεται στην 


θέση «Μ. Βαθειά» του Δήμου Ανατολής Ιωαννίνων, εμβα- 
δού 60,54 μ2 και στο οικοδομικό τετράγωνο Γ 297 και α- 
ποτυπώνεται στο από 19.9.1996τοπογραφικό διάγραμμα 
του Τοπογράφου Μηχανικού Νικολάου Σιέπα με τα στοι¬ 
χεία Α45 - Α46 - Α47 - Α41 - Α45 και το οποίο προσκυρώνε¬ 
ται στην ιδιοκτησία μου. 

Με βάση τις ανωτέρω τιμές η αποζημίωση ανέρχεται 
στο ποσό των 661.278 δρχ. 

Το ανωτέρω ποσό της αποζημιώσεως κατετέθη υπέρ 
του φερομένου ως δικαιούχου στο Ταμείο Παρακαταθη¬ 
κών και Δανείων, εκδοθέντος του υπ’ αριθμ. 119780/ 
1.12.1999 Γραμματίου Συστάσεως Παρακαταθήκης. 

Κατόπιν τούτων ανακοινώνω σε καθένα που έχει ή αξιώ¬ 
νει δικαιώματα στην απαλλοτριούμενη ως άνω ιδιοκτησία 
την παρακατάθεση της αποζημίωσης, που θα αποδοθεί 
στον δικαιούχο, που θα αναγνωρισθεί σύμφωνα με το Νό¬ 
μο. 

Ιωάννινα, 16 Φεβρουάριου 1999 
Ο Ειδοποιών 

ΠΑΝΑΓΙΩΤΗΣ ΚΑΤΡΑΧΟΥΡΑΣ 

(Αριθμ. Διπλοτύπου Δημ. Ταμείου Ιωαννίνων 5657674/ 
1999) 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 




